Kabir

Kabīr (eller Kabīra) (hindi: कबीर, gurmukhī: ਕਬੀਰ, urdu: کبير‎) (født i 1440 i Varanasi, død i 1518) var en indisk mystiker og poet.

Kabir kom fra en muslimsk familie, men han sang om den mystiske opplevelsen av livets enhet i samsvar  med hinduismens bhakti-tradisjon. Hans religiøsitet var basert på direkte opplevelse av en dypere virkelighet, han tok avstand fra de skriftlærdes dogmatiske trofasthet mot hellige skrifter og tradisjoner. Kabir  godtok ingen autoriteter og angrep såvel hinduiske som muslimske prester. 

Som vever tilhørte Kabir en kaste som omfattet tilhengere av begge religioner. Mange sanger som tillegges Kabir er tatt med i sikhenes hellige bok Adi Granth, og han regnes som en forløper for sikhismens grunnlegger Guru Nának. Han æres av alle religioners tilhengere.

Kabir sang på hindi slik det snakkes i hans hjemby Varanasi. Sangene til Kabir er fortsatt meget populære i alle deler av India, også der de ikke snakker hindi.

Referanser

Personer fra Varanasi
Indiske forfattere
Personer tilknyttet hinduismen
Personligheter innen sufismen
Islam
Sikhisme